SL Uradni list Evropske unije L 262/24

SKLEP SKUPNEGA ODBORA EGP

št. 69/2011

z dne 1. julija 2011

o spremembi Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 9/2011 z dne 1. aprila 2010 (1).

(2) Priloga II k Sporazumu je bila spremenjena s Sklepom Skupnega odbora EGP št. 50/2011 z dne 20. maja 2011 (2).

(3) Uredbo Komisije (EU) št. 115/2010 z dne 9. februarja 2010 o določitvi pogojev za uporabo aktiviranega aluminijevega oksida pri odstranjevanju fluorida iz naravnih mineralnih vod in izvirskih vod (3) je treba vključiti v Sporazum.

(4) Uredbo Komisije (EU) št. 893/2010 z dne 8. oktobra 2010 o spremembi prilog II in III k Uredbi Evropskega parlamenta in Sveta (ES) št. 396/2005 glede mejnih vrednosti ostankov za acekvinocil, bentazon, karbendazim, ciflutrin, fenamidon, fenazakvin, flonikamid, flutriafol, imidakloprid, ioksinil, metkonazol, protiokonazol, tebufenozid in tiofanat-metil v nekaterih proizvodih ali na njih (4) je treba vključiti v Sporazum.

(5) Uredbo Komisije (EU) št. 957/2010 z dne 22. oktobra 2010 o odobritvi in zavrnitvi odobritve nekaterih zdravstvenih trditev na živilih, ki se nanašajo na zmanjšanje tveganja za nastanek bolezni ter na razvoj in zdravje otrok (5), je treba vključiti v Sporazum.

(6) Uredbo Komisije (EU) št. 958/2010 z dne 22. oktobra 2010 o zavrnitvi odobritve zdravstvene trditve na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok (6), je treba vključiti v Sporazum.

(7) Sklep Komisije 2009/980/EU z dne 17. decembra 2009 o odobritvi zdravstvenih trditev glede učinka v vodi topnega paradižnikovega koncentrata na agregacijo trombocitov in o odobritvi zakonske zaščite podatkov iz Uredbe (ES) št. 1924/2006 Evropskega parlamenta in Sveta (7) je treba vključiti v Sporazum.

(8) Priporočilo Komisije 2010/307/EU z dne 2. junija 2010 o spremljanju ravni akrilamida v živilih (8) je treba vključiti v Sporazum.

(9) Ta sklep se ne uporablja za Lihtenštajn –

SPREJEL NASLEDNJI SKLEP:

Člen 1

V točki 40 (Uredba Evropskega parlamenta in Sveta (ES) št. 396/2005) poglavja II Priloge I k Sporazumu se doda naslednja alinea:

„— 32010 R 0893: Uredba Komisije (EU) št. 893/2010 z dne 8. oktobra 2010 (UL L 266, 9.10.2010, str. 10).“

Člen 2

Poglavje XII Priloge II k Sporazumu se spremeni:

1. v točki 54zzy (Uredba Evropskega parlamenta in Sveta (ES) št. 396/2005) se doda naslednja alinea: „— 32010 R 0893: Uredba Komisije (EU) št. 893/2010 z dne 8. oktobra 2010 (UL L 266, 9.10.2010, str. 10).“;

2. za točko 54zzzzv (Uredba Komisije (ES) št. 1162/2010) se dodajo naslednje točke: „54zzzzw. 32009 D 0980: Sklep Komisije 2009/980/EU z dne 17. decembra 2009 o odobritvi zdravstvenih trditev glede učinka v vodi topnega paradižnikovega koncentrata na agregacijo trombocitov in o odobritvi zakonske zaščite podatkov iz Uredbe (ES) št. 1924/2006 Evropskega parlamenta in Sveta (UL L 336, 18.12.2009, str. 55). 54zzzzx. 32010 R 0115: Uredba Komisije (EU) št. 115/2010 z dne 9. februarja 2010 o določitvi pogojev za uporabo aktiviranega aluminijevega oksida pri odstranjevanju fluorida iz naravnih mineralnih vod in izvirskih vod (UL L 37, 10.2.2010, str. 13). 54zzzzy. 32010 R 0957: Uredba Komisije (EU) št. 957/2010 z dne 22. oktobra 2010 o odobritvi in zavrnitvi odobritve nekaterih zdravstvenih trditev na živilih, ki se nanašajo na zmanjšanje tveganja za nastanek bolezni ter na razvoj in zdravje otrok (UL L 279, 23.10.2010, str. 13). 54zzzzz. 32010 R 0958: Uredba Komisije (EU) št. 958/2010 z dne 22. oktobra 2010 o zavrnitvi odobritve zdravstvene trditve na živilih, razen tistih, ki se nanašajo na zmanjšanje tveganja za nastanek bolezni ter na razvoj in zdravje otrok (UL L 279, 23.10.2010, str. 18).“;

3. pod naslovom „AKTI, S KATERIMI SE POGODBENICE SEZNANIJO“ se za točko 65 (Priporočilo Komisije 2008/103/ES) vstavi naslednja točka: „66. 32010 H 0307: Priporočilo Komisije 2010/307/EU z dne 2. junija 2010 o spremljanju ravni akrilamida v živilih (UL L 137, 3.6.2010, str. 4).“

Člen 3

Besedila uredb (EU) št. 115/2010, (EU) št. 893/2010, (EU) št. 957/2010 in (EU) št. 958/2010, Sklepa 2009/980/EU in Priporočila 2010/307/EU v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 4

Ta sklep začne veljati 2. julija 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (9).

Člen 5

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 1. julija 2011 Za Skupni odbor EGP Predsednik Kurt JÄGER

(1) UL L 171, 30.6.2011, str. 5.

(2) UL L 196, 28.7.2011, str. 29.

(3) UL L 37, 10.2.2010, str. 13.

(4) UL L 266, 9.10.2010, str. 10.

(5) UL L 279, 23.10.2010, str. 13.

(6) UL L 279, 23.10.2010, str. 18.

(7) UL L 336, 18.12.2009, str. 55.

(8) UL L 137, 3.6.2010, str. 4.

(9) Navedena ni nobena ustavna zahteva.